CELEX: 32002D0593
Language: bg
Date: 2002-07-19 00:00:00
Title: Решение на Комисията от 19 юли 2002 година относно признаване по принцип пълнотата на досиетата, представени за подробна проверка с оглед на възможното включване на спиродиклофен и димоксистробин в приложение I към Директива 91/414/ЕИО на Съвета относно пускането на пазара на продукти за растителна защита (нотифицирано под номер C(2002) 2693)текст от значение за ЕИП.

Важна правна забележка

|

32002D0593

Официален вестник n° L 192 , 20/07/2002 стр. 0060 - 0061 специално чешко издание глава 3 том 36 стр. 279  - 280 специално испанско издание глава 3 том 36 стр. 279  - 280 специално унгарско издание глава 3 том 36 стр. 279  - 280 специално литвийско издание глава 3 том 36 стр. 279  - 280 LV.ES глава 3 том 36 стр. 279  - 280 MT.ES глава 3 том 36 стр. 279  - 280 PL.ES глава 3 том 36 стр. 279  - 280 SK.ES глава 3 том 36 стр. 279  - 280 специално словенско издание глава 3 том 36 стр. 279  - 280

		20020719Решение на Комисиятаот 19 юли 2002 годинаотносно признаване по принцип пълнотата на досиетата, представени за подробна проверка с оглед на възможното включване на спиродиклофен и димоксистробин в приложение I към Директива 91/414/ЕИО на Съвета относно пускането на пазара на продукти за растителна защита(нотифицирано под номер C(2002) 2693)(текст от значение за ЕИП)(2002/593/ЕО)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Директива 91/414/ЕИО на Съвета от 15 юли 1991 г. относно пускането на пазара на продукти за растителна защита [1], последно изменена с Директива 2002/18/ЕО на Комисията [2], и по-специално член 6, параграф 3 от нея,като има предвид, че:(1) Директива 91/414/ЕИО предвижда разработването на списък на Общността за активните вещества, които са разрешени за включване в продуктите за растителна защита.(2) На 23 август 2001 г. Bayer AG, Германия, предостави на нидерландските власти досие за активното вещество спиродиклофен със заявление за включването му в приложение I към Директива 91/414/ЕИО на Съвета. На 28 ноември 2001 г. BASF, Обединено кралство, предостави на властите в Обединеното кралство досие и заявление за активното вещество димоксистробин.(3) Властите на Нидерландия и властите на Обединеното кралство са уведомили Комисията, че след предварителна проверка изглежда, че досиета за въпросните активни вещества удовлетворяват изискванията за данни и информация на приложение II към Директива 91/414/ЕИО. Предоставените досиета изглежда също удовлетворяват изискванията за данни и информация на приложение III към Директива 91/414/ЕИО по отношение на един продукт за растителна защита, съдържащ съответното активно вещество. В съответствие с разпоредбите на член 6, параграф 2 от Директива 91/414/ЕИО впоследствие досиетата бяха изпратени от съответните заявители на Комисията и на останалите държави-членки, и отнесени до Постоянния комитет по хранителната верига и здравето на животните.(4) С настоящото решение следва официално да се потвърди на общностно равнище, че досиетата принципно съответстват на изискванията за данните и информацията, предвидени в приложение II, и — за поне един продукт за растителна защита, съдържащ въпросното активно вещество — на изискванията на приложение III към Директива 91/414/ЕИО.(5) Настоящото решение не следва да засяга правото на Комисията да изиска от заявителя да предостави по-нататъшни данни или информация на държавата-членка, определена за докладчик за съответното вещество, за изясняване на някои точки от досието.(6) Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,ПРИЕ НАСТОЯЩОТО РЕШЕНИЕ:Член 1Досиетата относно активните вещества, посочени в приложенията към настоящото решение, които бяха предоставени на Комисията и държавите-членки с оглед постигане включването на тези активни вещества в приложение I към Директива 91/414/ЕИО на Съвета, по принцип съответстват на предвидените в приложение II към Директива 91/414/ЕИО изисквания за данните и информацията.Досиетата удовлетворяват също изискванията за данните и информацията, предвидени в приложение III към Директива 91/414/ЕИО по отношение на един продукт за растителна защита, съдържащ съответното активно вещество, като се вземат под внимание предложените употреби.Член 2Докладващите държави-членки извършват подробна проверка на въпросните досиета и докладват на Комисията заключенията от техните проверки ведно с всички препоръки относно включването или невключването на тези активни вещества в приложение I към Директива 91/414/ЕИО на Съвета, както и всички свързани с това условия, възможно най-скоро и най-късно в едногодишен срок от публикуването на настоящото решение в Официален вестник на Европейските общности.Член 3Адресати на настоящото решение са държавите-членки.Съставено в Брюксел на 19 юли 2002 година.За КомисиятаDavid ByrneЧлен на Комисията[1] ОВ L 230, 19.8.1991 г., стр. 1.[2] ОВ L 55, 26.2.2002 г., стр. 29.--------------------------------------------------20020719ПРИЛОЖЕНИЕАКТИВНИ ВЕЩЕСТВА, ПРЕДМЕТ НА НАСТОЯЩОТО РЕШЕНИЕ№ | Общо название, идентификационен номер по CIPAC | Заявител | Дата на заявлението | Докладваща държава-членка |1 | Спиродиклофен CIPAC № 737 | Bayer AG, Германия | 23 август 2001 г. | NL |2 | Димоксистробин CIPAC № 739 | BASF, Обединено кралство | 28 ноември 2001 г. | UK |--------------------------------------------------